
PROOEMIUM. 


E^xtra  omnem  dubitationis  aleam  positum  esse  vide-, 
tur,  studium  anatomiae  pathologicae,  quod  tamdiu 
nimis  neglectum  tenebris  quasi  jacebat,  aut  certe 
, non  omni,  qua  debet,  ratione,  colebatur,  novissimo 
demum  tempore  magnum  cepisse  incrementum. 

Inprimis  autem  de  hac  scientia  meriti  sunt  me- 
dici Franco- Galli,  qui  singulari  quodam  amore  in 
studium  hoc  tam  antiquum,  tamque  necessarium  in- 
cumbentes, et  agris  atmosphaerici  vel  fluidi  cujusvis 
elastici  in  corpus  humanum,  praesertim  in  vasa  san- 
guifera  ipsumque  in  sanguinem  effectum  experimen- 
tis, e viyisectionibus  desumptis,  dilucide  et  succincte 
illustrare  et  adumbrare  conabantur. 

Quanti  autem  momenti  ille  sit  status  morbosus, 
cui  ex  accumulatione  vel  secretione  abnormi  mate- 
riae a^riformis  nomen  inditum,  is  facili  negotio  com- 
prehendet, qui  secura  reputare  velit,  nullum  esse  or- 
ganon,  ne  membrana  hyaloidea  oculi  quidem  excepta, 
in  quo  pneumatosis  locum  habere  nequeat. 

Quae  curo  ita  sint,  dissertationis  finibus,  tam 
arcte  circumscriptis,  materiam  hanc  tam  vastam  et 

diffusam  amplecti  et  uberius  tractare  neutiquam  meum 
est.  Sufficere  videtur,  si  mihi  sic  felici  esse  contin- 
gat, fontem  primarium,  unde  omnis  haec  proficisca- 
tur labes,  indicare,  nec  non  varios,  qui  inde  originem 
trahunt,  morbos,  summa  tantum  rerum  vestigia  se- 
quenti, depingere  et  quadam  rationis  statera  metiri. 

Te  autem  L.  B.  has  studiorum  meorum  primitias, 
benigno  ut  excipias  animo  et  indulgentia,  erga  tiro- 
nem, qui  nondum  firmum  in  arte  Hippocratica  taber- 
naculum collocatum  habet,  iterum  iterumque  roga- 
tum volo.  ' 


D efinitio.  Si  materia  aeriformis  externis  vel  in- 
ternis e causis  in  corporis  cavitatibus  morbose  colli- 
gitur, secernitur,  detinetur,  partemque  affectam  prae- 
ter modum  extendit  et  inflat,  malum  inde  oritur, 
quod  pneumatosis  nuncupatur. 

Causae,  Duplici,  ut  jam  dictum,  ratione,  status 
hic  morbosus  locum  habere  potest,  ptouti  nempe  aut 
extrinsecus  aut  in  orgauismo  ipso  causa  efficiens  quae- 
renda. Quae  causam  externam  agnoscit  pneumatosis, 
cum  laesione,  sicuti  plerumque  fieri  solet,  conspicua, 
partis  affectae  conjuncta,  pneumatosis  traumatica  ap- 
pellatur, Pertinent  hic  vulnera  cutis,  colli,  laryn- 
gis, arteriae  asperae,  thoracis,  costarum  fracturae  etc., 
quae  sane  frequentissimain  epnphysematis  externi 
causam  praebent. 

Verum  etiam  absque  vulnere  conspicuo  similia 
prorsus  contingunt,  testante  Petro  Frank.  Sic  a magno 
pondere  vertici  superimponito,  tumpr  hunc  corripuit 

elasticus  crepitahsque,  pulvinaris  adinstar  elevatus. 
A lapsu  in  'latus  sinistrum  pneunratosis  oriebatur 
primum  in  hoc,  deinde  in  omtii'  corporis  superficie, 
ita,  ut  aeger  omni  momento  de1  suffocatione  pericli1-» 
taretur.  A percussione  costarum  violenta  i libi  nec 
costae  fractura,  nec  alia  laesio  externa  comparuit, 
mox  tantus  ad  partes  corporis  supremas  exortus  est 
tumor,  ut  album  oculorum  turgeret,  collum  et  pectus 
dolerent,  tussisqire  urgeret,  quae  tamen  omnia-  vel 
sponte  abacta  fuerunt.  Sic  quoque  sub  partus  labore 
aliquando  emphysemata  nascuntur,  quando  aere  in 
pectus  ducto,  ut  videtur,  laryngis  aut  tracheae  laesi- 
one interna  ille  subintrat ; nec  non  ab  instrumento- 
rum cum  flatu  exercitatione,  apud  inexpertos  genae 
dolent  tumentqiie  ab  aere  telam  cellulosam  ingresso» 
At  non  minus  hic  referri  potest  pneumatosis  sic 
dicta  artificialis,  quae  telae  cellulosae  inflatione  de 
industria  facta  producitur.  Sic  jam  veteres  ad  pin- 
guefaciendos boves  eosdem  inflabant,  et  lucrum  cum 
mutilato  corpore  quaerentes  hac  methodo  utuntur  ad 
misericordiam  liominnm  excitandam  ita,  ut  copia  haud 
coptemnenda  aeris  atmosphaerici  in  telam  cellulosam 
faciei,  colli,  extremitatum  inferiorum,  scroti  (pneuma- 
tocele),  circa  umbilicum,  (pneumatomphale)  introducta, 
aeris  infiltrationera  inde  exortam  per  omnemque  cor- 
poris superficiem  diffusam  pro  morbo  quodam  gravi, 
jam  a teneris — ut  Graeci  ajunt — unguiculis  vigente, 
oculis  lacrymis  suffusis,  flebilique  declarent  voce,  et 
adstantes,  misericordia  sane  tractos,  donaqqe  ferentes, 
lepide  frustrentur.  Ambrosius,  Paraeus,  Fabricius 
Hildanus,  Dionisius,  Sauvagesius,  aliique  multa  nobis 

hujus  emphysematis  artificialis  exempla  memoratu 
digna  reliquere. 

In  longe  alia  autem  res  versatur  conditione,  si 
pneumatosis  e causis  internis  nascitur.  Pertinent  huc 
exhalationes  gasiformes,  actioni  perversae  vasorum  se- 
cernentium tribuendae,  secretiones  morbosae  materiae 
aeriformis  tunicarum  mucosarum  (Tympanitis  intesti- 
nalis, Enterophysodes)  et  serosarum  (Tympanitis  pe- 
ricardii, peritonei).;  porro  decompositio  et  dissolutio 
humorum,  sicuti  in  typho  putrido  (Meteorismus)  et 
symptomatica  aeris  variis  in  morbis  evolutio.  Sic 
communissimum  diarrhoeae  vel  dysenteriae  chronicae^ 
pertinacis  ilei,  icteri  rebellis,  febris  intermittentis, 
abortus,  veneni  assumpti  meteorismus  symptoma  est 
(empysema  symptomaticum).  Similia  occurrunt  te- 
stante  Laennec  in  phthisi  tuberculosa  (pneumothorax) 
nec  non  in  omnibus  suppuratis,  exulceratis  hydropi- 
cis visceribus,  aut  vigente  gangraena,  carcinomate, 
ulcere  maligno,  in  quo  omni  casu,  chemica  prorsus 
ratione  gas  evolvitur. 

Potentissima  enim  et  simul  communissima  fluidi 
elastici  evolvendi  causa  in  fermento  est  posita.  Ex 
pntrida  quidem  fermentatione  ubique  corporis  aeri- 
forinem  materiam  evolvi,  ac  in  telam  cellulosam  vel 
in  cava  corporis  effundi  posse,  satis  notum  est,  exem- 
plo corruptionis  a morte  submersorum,  gangraenae 
vel  sphaceli,  emphysema,  meteorismum  producentis. 
Post  morbos  acutos  variosque  alios,  defuncti  homines 
saepe  mora  temporis  brevissima  sic  turgent  abdomine, 
ut  feretro  includi  recusent.  Pari  quoque  modo  ex 
diutius  retenta  placentae  portione,  ex  grumo  sangui- 

ilis  corrupto,  putrefacto,  liquidum  aerium  in  utero 
evolvitur  (Physometra). 

Organis  digestionis  functioni  inservientibus  aut 
nimis  labefactatis,  aut  sensibilitate  abnormi  — quae 
quidem,  sicuti  experientia  docet,  frequentissime  cum 
illo  tubi  cibarii  torpore  conjuncta  incedit — laboran- 
tibus ex  ingestis,  fermentationi  expositis,  aut  etiam 
effervescentibus  fluida  aeriformia  majori  copia  evol- 
vuntur, ut  in  hominibus,  malo  hypochondriaco  sub- 
jectis, plerumque  fieri  solet.  Nervorum  influxum 
quendam  morbosum  hic  loci,  statui  spasmodico  ansam 
praebentem,  in  inflationem  et  intumescentiam  hanc 
halituosam  vim  maximam  habere  in  aprico  est  (Pneu- 
matosis  oesophagi,  ventriculi,  enterica),  — 

At  etiam  in  ipsis  sanguinis  receptaculis  spon- 
taneam nonnunquam  occurrere  aeriformis  materiae 
evolutionem,  multa  sane  testantur  exempla.  Sic  Mor- 
gagni in  viro  aethiopico,  subitanea  morte  abrepto, 
arteriam  basilarem  vasaque  cerebri  superficialia  tan- 
topere invenit  expansa,  ut  pellucida  viderentur,  et 
Baillie  de  emphysemate  loquitur  quod  nec  a mecha- 
nica laesione,  nec  a putrescentia,  sed  potius  a vaso- 
rum sanguiferovum  statu  quodam  morboso  depende- 
bat. Meumratu  quoque  dignum  esse  videtur  in  malo 
atrpcissimo  spue  ^et  perniciosissimo,  tanta  celeritate 
Ifucidante,  ut  qui  secunda  seraper  usus  sit  valetu- 
dine, eum  vel  minimo  temporis  intervallo  interposito, 
p medio  auferat  — choleram  dipo  orientalem  — bul- 
las aerias  sat  insignis  magnitudinis  in  ipso  sanguinis 
canali  esse  inventas.  Quem  autem  fugiat,  tantum 
abesse,  ut  morbus  hic  cum  statu  quodam  putrido 

commune  quid  habeat,  ut  potius  inter  symptomata 

cholerae  diagnostica  referri  possit,  eorum  corpore, 

\ 

qui  labi  huic  pestiferae  succubuere  per  sat  longum 
sane  temporis  spatium  ne  minima  quidem  putrescen- 
tiae  praebere  vestigia  ? Omnia,  quae  huc  usque  dicta 
sunt,  perpendentibus  facile  adparet,  pneuinatosin 
chemica  et  dynamica,  ut  dicunt,  ratione  enasci  posse, 
quamvis  infitias  haud  eundum,  quin  haec,  quae  ab 
intercedente  processu  quodam  chemico  dependet, 
pneuraatosis,  longe  saepius  locum  habeat. 

Quibus  praemissis,  singulas  pneumatosis  species 
adeamus,  ita  tamen,  ut,  summa  tantum  rerum  vesti- 
gia sequentes,  primum  de  pneumatosi  traumatica, 
dein  de  pneumathorace  et  pneumopericardio,  tunc 
de  pneumatosi  tubi  cibarii,  post  de  pneumatosi  ute- 
rina et  tandem  de  pneumatosi  sanguinis  vasorumque 
sanguiferorum  loquamur. 

I.  Pneumatosis  traumatica. 

Vulnus  cutaneum,  maxime  obliquum,  loco,  cui 
tela  cellulosa  laxior  subest,  aut  viis  aeriis  inflictum 
hanc  pneuinatosin  in  genere  praecedunt.  Tumorem 
efformat  cuti  concolorem,  plus  minus  diffusum,  do- 
lentem, digiti  prementis  vestigia  neutiquam  tuentem 
et  in  propagationem  ulteriorem  vel  maxime  nitentem. 
Aer  atmosphaericus  calore  animali  rarefactus,  ob  col- 
lapsas vulneris  oras  redire  impeditur,  per  spatia  cel- 
lulosa iu  longum  latumque  divagatur,  ita  ut  nonnum- 
quam per  omnem  corporis  superficiem  sese  extendat, 
musculorum  liberae  actioni  impedimenta  objiciens, 
vasaque  superficialia  comprimens,  sanguinis  fluxum 

ad  organa  interna  dirigat,  motus  febriles,  ipsamque 
febrem-  excitet,  dato  autem  tempore  respirationem 
difficilem  reddat,  tussim  sputaque  cruenta  provocet, 
ita  ut,  nisi  promptum  et  quod  huic  statui  morboso 
convenit  anxilium  feratur,  suffocatio  minetur, 

Inprimis,  quae  pulmonum  laesiones  sequitur, 
pneumatosis,  magnis  stipata  est  periculis.  Integra 
enim  adhuc  pleura  pulmonali  aer  ex  bronchiis  in  te- 
lam cellulosam  pulmonem  ambientem  penetrat  et 
emphysema  constituit,  quod  initio  partem  modo  ad- 
jectam occupans  mox  ulterius  ad  mediastinum  usque 
sese  propagat,  6t  in  anteriori:  pe otoris  parte,  circa 
colli  basin  adparet  (Emphysema  pulmonum).  Aeger 
doloribus  per  totum  pectus  diffusis  vehementer  tor- 
quetur, • nonnisi  in  latere  adfecto  cubare  potest;  re- 
spiratio difficilis,  oppressa,  anhelans,  ita  ut  aeger 
erecto  corpore  et  capite  anteriora  versus  inclinato 
spirare  cogatur;  facies  tumida,  rubore  suffusa,  vel  ex 
rubro-livida,  suffocationis  signa,  motusque  convulsivi. 
Morbo  intensius  adhuc  vigente,  aut  sibi  ipsi  com- 
misso, pulsus  mox  debilis,  inaequalis,  intermittens, 
exiguus  vix  percipiendus;.,  extremitates  frigent;  spi- 
randi facultas  nonnumquam  extemplo  interrumpitur, 
cohibetur  et  aeger  asphyxiae  concedit.  Nascitur  hoc 
emphysema  post  compressiones,  contusiones,  fractu- 
ras thoracis,  post  commotionem  pulmonum,  post  lap- 
sum in  pectus ; interdum  tussis  effrenis,  clamor  vehe- 
mens, cachinnus,  causam  constituunt  occasionalem. 
Similia  fere  occurrunt,  testante  Louis,  si  corpus  pe- 
regrinum in  tracheam  vel  bronchia  penetrat,  et,  ut 
jam  supra  dictum,  sub  partus  labore. 

Cura  emphysematis  traumatici  ante  omnia  expos- 
cit evacuationem  promptam,  omnibusqud  numeris 
absolutam  liquidi  aerei  per  cutem  sauciatam,  contu- 
sam, dehiscentem  insinuati  et  vulneris  secundum  re- 
gulas chirurgicas  tractationem.  In  emphysemate  pul-- 
rnonum,  si  morbus  ingravescat,  methodus  antiphlo- 
gistica  summa  quies,  remedia  demulcentia;  compa- 
rente  emphysemate  ad  partes  pectoris  exernas,.  inci- 
siones hinc  illinc  faciendae;  summo  vitae  periculo 
inst&nte  punctionem  pectoris  fausto  quidem  eventu 
institutam  fuisse  legimus. 

. m »n 

II.  Pneumothorax. 

Qui  quidem  morbus,  licet  in  fastis  medicis  haud 
raro  occurrat,  tamen  saepenumero  cum  longe  alio 
mutatus  est.  Sic  legimus  paracentesin  in  homine 
factam  esse,  cui  'pus  in  cavo  thoracis  haerere  putar 
verant  medici,  quo  ex  cavo  tamen  ne  guttula  quidem 
puris,  sed  aer  cum  strepitu  prorupit  sanitasque  in  im- 
tegrum  restituta  est.  Qui  sibi  gloriam  aere  sane  pe- 
renniorem  comparavit  opere,  quod  hercle  in  omnium 
tenetur  manibus,  Laenneo,  proh  dolor!  praematura 
morte  abreptus,  de  pneumothoracis  genesi,  evolutione* 
signis  pathognomicis,  praestantissimam  nobis  reddidit 
descriptionem.  At  jam  Itard  in  dissertatione  sua 
inaugurali  I)  morbum  hunc  ter  a se  obsfervatum,;  ad- 
umbravit, quem  sequelam  esse  autumat  peripneumo- 
niae  chronicae  sic  dictae,  phthisin  pulmonalem,  co- 


l)  Sur  le  pneumathorax  ou  les  congestions  gaseuses* 
qui  se  forment  dans  la  poitrine,  Paris  1803.' 

mitantis,  quando  materiae  puriformis  absorptione 
facta,  ex  ipsa,  chemica  decompositione,  gas  quoddam 
evolvitur,  JLaennec  has  Itardi  observationes  recensens 
ita  pergit:  Cette  espece  de  pneumothorax  est  assez 
commune,  mais  elle  n’est  pas  la  seule;  j’ai  eu  occa- 
sion  d’en  distinguer  plusieurs  autres  tres-tranch6es. 
J’ai  rencontr6  plusieurs  fois  le  pneumothorax  colnci- 
dant  avec  une  epanchement  sero-purnlent  conside- 
rable  dans  la  cavit6  de  la  plevre  et  une  communica* 
tion  etablie»  entre  la  cavit6  de  cette  membrane  et  les 
bronches  au  moyen  d’une  tubercule  ramolli,  d’une 
vomique  qui  s6tait  ouverte  a la  fois  dans  les  bron- 
ches et  la  plevre.  Je  regarde  cette  espece  de  pneu- 
matTiorax  comme  la  plus  commune  de  toutes , au 
moins  est  ce-celle,  que  f ai  trouve  le  plus  frequement. 
Nonnunquam  in  ipsa  pleurae  cavitate  evolvitur  flui- 
dum elesticum  (Pleuropneumatosis)  nec  desunt  exem- 
pla hydrothoracis  cum  hocce  morbo  mutati.  Sic 
Bayle  2)  in  homine,  qui  hydrothoraci  succubuisse 
putabatur,  pleura  pulmonali  aperta,  exiguam  tantum 
serosi  liquidi  copiam,  immensam  autem  aeris  quanti- 
tatem invenit.  Plerumque  tamen  haec  complicatio 
adest  (Hydropleuropneumatosis).  Sed  etiam  effusio 
sanguinis  in  hanc  membranam,  quacunque  demum 
causa  orta,  decompositione  materiae  stagnantis  et 
evolutione  liquidi  aerei  inde  facta,  pneumathoraci 
ansam  praebere  potest.  Littre  in  pleurae  cavitate 
apud  hominem,  qui  post  quintam  diem  periit,  pintos 


1)  Recherches  sur  la  Phthisie  pag.  176,  obs,  XI. 

fere  dnos  sanguinis'  effusi,  nec  non  enormem  aeris 
quantitatem  invenit. 

Vero  enimvero  quavis  laesione  externa  violenta, 
vel  vi  thoraci  illata  pleura  pulmonali  lacerata,  cellu- 
lisque nonnullis  aeriis  disruptis,  pneumothorax  pro- 
duci potest,  qui  quidem  magis  aeri  in  pleuram  insi- 
nuato, quam  decompositioni  exigui  sanguinis  effusi 
adscribi  debet.  Willara  Hewson  r)  historiam  enarrat 
pneuinathoracis  hac  de  causa  exorti,  stupendae  qui- 
dem magnitudinis,  quin  pulmonum  emphysema  vel 
sanguis  in  pleurae  cavitatem  effusus  adessent. 

In  pulmonum  emphysemate  cuin  cellularum  aeria- 
rum ruptura  et  aeris  in  pleuram  infiltratione  ipsa 
haec  membrana  disrumpere  et  tali  modo  pneumotho- 
racem provovare  potest. 

Tandem  liquidum  aerium  in  ipsam  pleurae  cavi- 
tatem nonnunquam  exhalatur,  quin  membranae  hujus 
continuitas  laesa  aut  sanguis,  vel  pus,  vel  serum  in 
ejusdem  cavum  effusa  inveniantur.  Aperiens  thora- 
cem Laennec  saepenumero  aerem  cum  strepitn  quo- 
dam erumpentem  percepit.  „11  m’est  souvent  arriv6 
en  ouvrant  des  sujets,  dont  les  poumons  etaient  tout- 
a-fait  sains,  d’entendre  sortir  avec  sufflement  une 
quantit6  plus  ou  moins  considerable  de  gas  ordinaire- 
ment  inodore  et  de  trouver  cependant  la  plevre  tout- 
a-fait  saine.  Quelques  fois  seulement  elle  parait 
moins  humide,  et  j’ai  meme  vu  deux  pneumothorax 
plus  considerables  et  anterieurs  de  quelques  jours  a 


l)  Medical  observat,  and  Inqnir.  by  a Soc.  of  physic, 
London,  tom  3.  art,  XXXV,  pag.  73. 

la  rnort,  ou  cette  membrane  etait  per  endroita  pres- 
que  aussi  seclie,  que  du  parcliemir*»’.  — Quae  quidem 
exhalatio  aeris  morbosa,  absque  ulla  pleurae  laesione, 
et  in  aliis  membranis  serosis  locum  tertet,  V.  G.  in 
pericardio,  in  arachnoidea,  in  capsulis  synovialibus, 
et,  quamvis  longe  rarius,  in  ipso  peritonaeo.  Nil  aliud 
nempe  fluidum  illud  elasticum  esse  videtur,  nisi  ex- 
halatio serosa,  omnibus  membranis  serosis  propria, 
quae  ope  caloris  animalis  formam  aeriam  induit. 
Quid?  Ribes  ipse  autumat  quantitatem  hujus  liquidi 
aerii  exiguam  vel  in  statu  sanitatis  prorsus  normali 
in  pleurae  cavitate  praesto  esse.  Aperiens  videlicet 
in  canibus  cavitates  membrana  serosa  instructas  sem- 
per  fere  eo  ipso  momento,  quo  cultrum  immersit, 
aeris  egressi  sonitum  audivit. 

Symptomata  pneumothoracis  fallacia  vel  obscura 
adhuc  esse  videntur,  ita,  ut  facili  cum  aliis  pectoris 
affectionibus  mutetur  morbus,  qui  nihilominus  tam 

' I 

distincte  ab  omnibus  similibus  differt.  Symptoma 
quodammodo  constans  est  respiratio  inprompta  (dys-» 
prioea).  . Neque  tussis  ubique  morbum  hunc  comita- 
tur. Sola  thoracis  percussio  neutiquam.  diagnosin 
certiorem  reddit;  si  enim  magna  sat  aeris  copia  ad- 
est, sbnus  in  latere  affecto  longe  clarior,  quam  in 
latere  sano  percipitur,  quod  autem  signum  tantum 
abest,  ut  morbum  patefaciat  absconditum,-  ut  potius 
medicum  ipsum  lepide  frustretur,  qui  latus  aegrotum 
optime  autem  resonantem  facile  cum  sano , sed  ob- 
scurius vibrante  mutare  potest.  Praeterea  saepenu- 
mero  accidit,  ut  in  pneumothorace  cum  collectione 

• • • ' ' : '-O  IJ-.-Ut.  . l' 

quadam  morbosi  liquidi  serosi,  vel  materiae  purifor- 

mis  complicato,  sonus  fere  idem  in  utroque  latere 
'percipiiatur , quin  imo  ut  latus  affectum  minus  reso- 
net. Quae  quidem  differentia  omnino  dependet  a 
quantitate  aeris  in  pleurae  cavitate  evoluti.  At  tho- 
racis partem  dicunt,  morbo  hoc  detentam  magis  ex- 
tensam et  dilatatam  esse,  ita  ut  latus  affectum  ab 
altero  sano  hac  ratione  vel  maxime  discrepet.  Pri- 
mum autem  haec  unius  lateris  dilatatio  neutiquam 
ubique  locum  habet,  tum  absorptione,  etsi  non  com- 
pleta, liquidi  aerii  morbose  exhalati,  utrumque  latus 
volumine  minime  distat,  denique  ipsum  hoc  signum 
perperam  a Bayle  pathognomicuin  habitum,  nil  valere 
videtur,  sin,  ut  fieri  solet,  latus  magis  extensum  sirhul 
optime  resonat.  Quapropter  medicus  facile  in  erro- 
rem incidere  potest,  inde  conjectura  consequi,  pul- 
monem, reapse  morbo  hoc  laborantem  in  sana  pror- 
sus versari  conditione.  Quae  cum  ita  sint,  solum- 
modo percussio  cum  exploratione  stethoscopica  col- 
lata  secundum  Laennec  certam  nobis  largitur  diagno- 
sin. Distinguendae  autem  sunt  tres  pneumothoracis 
species:  pneumothorax  simplex  seu  genuinus,  pneu- 
mothorax cum  collectionibus  serosis,  vel  purulentis 
complicatus  et  pneumothorax,  qui  praeter  colluviem 
hanc  morbosam  materiae  serosae  aut  pnriformis  ad- 
huc fistulam  bronchialem,  communicationem  cum 
pleurae  cavo  sustinentem,  agnoscit.  In  pneumotho- 
race genuino  latus  affectum  percussum  longe  clarius 
resonat,  iimno  nonnuuquam  tympani  sonitura  (son 
tympanique  L.)  edit,  respirationis  autem  strepitus 
neutiquum  percipitur,  nisi,  ubi  adhaesiones  pleurae 
partiales  exstant.  In  pneumothoraci  complicato  cuihi 

hydrothorace  (Hydropneumothorax)  ipsa  quidem  haec 
signa  modo  laudata  adsunt,  sed  simul  fluctuatio  per- 
cipitur jam  Hippocrati  *)  nota,  et  sonus  in  superiori 
pectoris  parte  clarior,  in  inferiori  autem  obscurior 
percussione  reddi  solet. 

In  pneumothorace  denique  cura  fistula  pulmonali 
sonus  quidam  percipitur,,  qui  a Laennec  nomine  „?e 
tintemenb  metallique"  salutatur,  vel  respirationis  qui- 
dam strepitus  ab  eodem  auctore  „la  resonnance  am- 
■phorique"  dictus,  vel  denique  haec  signa  allata  vice 
versa.  Laennec  hunc  strepitum  describens  his  utitur 
verbis:  11  faut,  que  le  malade  venant  a se  relever 
brusquement  dans  son  lit,  une  goutte  de  liquide 
rest6e  a la  paroi  superieure  de  la  poitrine  se  detache 
et  tomb  au  fond.  On  entend  alors  un  bruit,  sem- 
blable  a celui  d’une  goutte  d’eau,  quon  laisserait 
tomber  dans  une  caraffe  aux  trois  quarts  vide,  et  ce 
bruit  est  immediatement  suivi  d une  tintement  me- 
tallique  evident.”  — 

Quae  ad  curandi  methodum  spectant,  haec  fero 
sunt:  Laennec  in  pneumothorace  genuino  pectoris 
punctioni  a nonnullis  propositae  hanc  methodum 
praefert,  qua  fit,  ut  aeris  exhalati  resorptio  promo- 
veatur, et  sustineantur  vires  aegroti.  Inde  frictiones 
aromaticas  et  spirituosas,  ad  usum  autem  internum 
blandiora  tonica  proponit.  In  pneumothorace  com- 

plicato  et  illo  cum  fistula  pulmonalis  paracentesis, 
urgente  summo  periculo  institui  debet,  et  nonnun- 
quam  fausto  eventu  insituebatur.  Sed  ipsa  vis  me- 
dicatrix  naturae  interdum  morbum  hunc  tam  atrocem, 
curatuque  difficilem  sanat. 

III.  Pneumopericardium. 

Jam  Senae  in  opere  suo  praestantissimo  de  cor- 
dis morbis  *)  saepenumero  fatetur  in  pericardio  ae- 
rem invenisse,  quin  vivente  homine  morbus  hic  sese 
prodiisset.  Incisione  nempe  in  pericardio  facta  saccum 
hunc  mox  collabi,  et  exiguam  tantum  fluidi  liquidi 
copiam  prorumpere.  Similia  quoque  a Portal  obser- 
vata sunt 1  2).  Laennec  observationes  has  confirmat 

* * 
Nonnunquam  enim,  antequam  pericardium  ex  parte 

liquidi  serosi  copia  impletum  aperiverat,  bullam  ae- 
riam sat  amplam  conspexit,  ex  altera  parte  hujusce 
membranae  cavum  occupantem.  Interdum  bullae  hae 
pugni  magnitudinem  habebant,  et  tunc  cultrum  im- 
mergens strepitum  sibillantem  percepit.  Saepius  au- 
tem in  ipsa  fluidi  serosi  superficie  vesiculas  aere  im- 
pletas natantes  vidit,  nec  desunt  exempla  materiae 
aeriformis  absque  sero  in  pericardii  cavo  inventae. 
In  cholera  indica  siiniiia  occurrere,  jam  supra  dic- 
tum est. 

Johnson  nobis  tympanitidis  pericardii  a se  obser- 
vati historiam,  memoratu  dignam  enarrat  3).  Vir  qua- 


1)  Senae  traile  du  coeur.  Tom.  2,  pag.  354. 

2)  Portal,  Anatomie  medicale  Tom.  2,  pag.  27. 

3)  Med,  chirurg.  Rewievv.  April  1825. 

dragesiraum  septimum  annum  agens  jam  tres  vel 
quatuor  annos  aegrotavit,  quin  medico  consuleret. 
Tandem  ultimo  tempore,  morbo  ad  summum  fasti- 
gium evecto,  medici  auxilium  imploravit.  Appetitus 
defectum,  viriumque  resolutionem  in  dies  increscen- 
tem conquerebatur;  in  cordis  regione  plenitudinem 
quandam , pulsationem  et  anxietatem  vix  describen- 
dam percepit;  somno  indulgere  neutiquam  potuit,  pa- 
voribus nocturnis  terrefactus.  Speciem  prae  se  fere- 
bat hominis  anaemia  laborantis;  omnis  cutis  super- 
ficies, ut  in  chloroticis ; oedema  pedum;  vel  sub  le- 
nissimo corporis  exercitio  animi  deliquia;  aeger  de 
salute  sua  desperans  valde  anxius  erat  et  sensibilis. 
Alvus  regularis,  percussio  pectoris  in  quavis  fere  re- 
gione, quinimmo  circa  cor  ipsum  sonum  clarissimum 
edidit;  pulsatio  cordis  autem  vix  percipienda,  nec 
cum  arte.iarum  pulsu  congruens.  Aeger  subito  ex~ 
tinctus  est.  Aperto  thorace  inter  pulmones  omnino 
integros  et  incolumes  membrana  apparebat  pellucida, 
aere  turgens  et  summopere  extensa,  quae  nil  aliud 
erat,  nisi  pericardium  tympanice  inflatum  et  dilatatum. 
Cordis  exigui  substantia  mirum  in  modum  degenerata; 
maxima  fibrarum  muscularum  pars  in  massam  quan- 
dam adiposam  mutata;  superficies  interna  ventriculo- 
rum pallidae ; ventriculis  ipsis  ne  guttula  quidem  san- 
guinis; similia  in  vasis  majoribus  occurrebant.  — De 
cura  pneumopericardii  nil  certi  adliuc  constat.  Haud 
raro  malum  hoc  cum  morbis  cordis  sic  dictis  organi- 
cis, praesertim  autem  cum  hydropericardio  mutatur, 
in  quem  errorem  vel  ipse  Corvisart,  cujus  opus 
praestantissinnun  in  omnium  versatur  manibus,  inci- 

disse  legimus.  Diagnosi  extra  omnem  dubitationem 
posita,  imminente  vitae  periculo  punctionem  instituen- 
dam esse  arbitror. 

IV.  Pneumatosis  lubi  cibarii. 

Nulla  pars  tractus  alimentaris  a morbo  hoc  libera 
est,  testante  Petro  B'rank ; ipse  adeo  oesophagus  in 
feminis  hystericis  frequenter  per  spasmos  duplici  in 
loco  constringi,  in  spatio  vero  intermedio  mirum 
quantum  et  ad  suffocationem  inflari,  ac  ructibus  de- 
njum  copiose  explosis,  vel  et  sine  istis  detumescere 
observatur.  Sufficit  duas  pneumatoseos  species  longe 
communissimas  breviter  describere. 

A.  Pneumatosis  ventriculosa. 

Symptomata  potissima  hujus  mali  sunt:  tumor 

sub  sterno  convexus,  elasticus;  cura  dolore  quasi  cor- 
dis, hujus  pulsatio,  anorexia,  dyspnoea,  oppressio  pec- 
toris, morsus  ventriculi,  cardialgia  atrox,  ad  omnia  re- 
bellis, ructus  sublevantes,  summae  circa  praecordia 
anxietates,  inquietudo,  ertremitatum  frigus,  ingens 
virium  collapsus,  interdum  difficilis  deglutitio,  fau- 
cium constrictio,  vertigo,  subinde  tussis,  vagi  calores, 
sitis.  Exemplum  exstat  sane  memoratu  dignum,  op- 
time edocens,  ad  quod  tandem  haec  ventriculi  pneu- 
matosis culmen  evehi  possit.  — Principem,  ingluviei 
perdeditum  Vindobonae  observavit  P.  Frank,  quem 
dolores  ad  ventriculum  acerbi  per  annos  molestarunt. 
Incredibilem  vero  ille  ructuum  foetidissimorum  et 
verum  sulphur  olentium  copiam,  qui  quatuor  sexve 
palatii  cubicula  foetore  intolerabili  infectabant,  quo- 

tidie,  imprimis  horis  matutinis  eructabat.  Sectio  ca- 
daveris vastissimum  ventriculum,  in  saccum  lateralem 
quasi  bipartikujn , exhibuit,  ac  in  isto  ulcus  carcino- 
matosum  praebuit.  Alterum  exstat  exemplum  extincti 
subito  juvenis  ex  tympanitide  stomachali,  postquam 
ille  crudis  vegetabilibus  copiosis  ventriculum  nimis 
onerasset.  Immanis  adeo  observabatur  ventriculi  dis- 
tensio, ut  contiguam  jecinoris  partem  et  diaphragma 
non  modo  altius  compulerit,  sed  quoque  descendere 
prohibuerit,  aegrumque  in  id  periculum  conjecisse 
credita  sit,  ut  praesentaneum  adhuc  auxilium  exposce- 
ret, quo  aeri  confestim  exitus  pararetur  ope  acus  ob- 
longae per  sinistrum  hypochondrium  in  ventriculum 
demittendae.  Quibus  ex  causis  aeris  haec  morbose 
in  ventriculi  cavo  evolutio  locum  habeat,  jam  supra 
dictum  est.  — - Pertinent  hic  acor  primarum  viarum, 
colluvies  saburralis,  ingestorum  indoles  fermentationi 
maxime  favens,  ventriculi  ipsius  inertia,  languor,  sen- 
sibilitas  nimis  adaucta,  spasmis  ansam  praebens,  scir- 
rhus  vel  carcinoma  et  sic  porro.  Medendi  ratio  iu 
eo  consistit,  ut  quae  pneumatosin  ventriculi  provo- 
caverat, causa,  si  fieri  potest,  aut  omnino  removeatur, 
aut  saltem  corrigatur.  Acido  in  primis  viis,  ea  quae 
cum  illo  coeundo  decomponant,  ac  salis  speciem  me- 
dii constituant,  opponenda;  putridae  primarum  via- 
rum colluviei  acidae  magis  naturae  evacuantia,  tama- 
rindorum  nempe  decoctum,  infuso  rhei  aquoso  et 
aquae  menthae  junctum,  convenit.  In  torpore  ven- 
triculi cum  majori  sensibilitate  (asthenia  directa)  aro- 
matica aetherea,  ut  calamus  aromaticus,  absynthium 
et  amara,  centaureum  minus,  carduum  benedictum,  fel 

tauri,  Gentiana,  Quasia  cum  aqua  calcis,  analepticis 
juncta.  Statui  ventriculi  spasmodico  ab  nervorum 
influxu  quodam  morboso  dependent,  optime  conve- 
nit magisterium  Bismuthi.  Mala  hujus  organica,  ut 
scirrhus,  carcinoma  curam  magis  palliativam,  quam 
radicalem  admittunt. 

B.  Pneumatosis  enterica. 

Fluida  elastica  vel  in  tela  cellulosa  externa,  vel 
inter  membranas  intestinales,  vel  denique  in  ipso 
intestinorum  cavo  sedem  collocatam  habent.  Tenuia 
tamen  intestina,  rarius  longe,  quam  crassa  flatus  con- 
cipiunt, ita  ut  coecura  et  colon  ante  omnia  huic  malo 
subjiciantur.  Sed  et  rectum  intestinum  subinde  acu- 
tissimo cum  dolore  a flatu  distenditur,  quinimo  in- 
ternam hujusce  organi  membranam  adeo  inflatam  esse 
legimus,  ut  ex  ano  propenderet  et  ejusdem  prolapsum 
sistere  medico  videretur. — Vigente  itaque  hac  pneu- 
matosi  intestinali  symptomata  haec  observantur:  ab- 
domen in  anteriori  ac  media  parte  ab  aere  intestinis 
incluso  per  sat  longum  temporis  spatium  tumet.  Tu- 
mor a decubitu  supino  neutiquam  subsidens,  elasti- 
cus, a percussione  resonans,  perennis,  ascite  plerum- 
que levior;  alvus  ut  plurimum  obstructa,  inane  fere 
ad  ructus,  flatusque  emittendi  conamen;  respiratio 
imprompta;  tussicula  sicca;  singultus  interdum  haud 
compescendus  , anxietas  et  lassitudo.  Inchoante  morbo 
aeger  doloribus  tensivis,  rodentibus,  nonnunquam 
punctoriis  circa  praecordia,  umbilicum,  nec  non  in 
regione  lumbali  torquetur,  malo  autem  jam  profecto 
et  intumescentia  in  dies  increscente,  donec  tandem 

omnis  evanescit.  Nunc  autem  aestus  internus,,  sitis 
urgens,  febricula  vesperescente  coelo  et  alia  hecticae 
febris  symptomata  apparent.  Accedunt  animi  deli- 
quia, dyspnoea  in  dies  aucta,  suffocationis  signa,  ver- 
tigo cum  oculorum  caligine,  vomitus  frequenter  siib- 
sequens,  ileus  ipse,  summa  emaciatio,  et  tandem  mors 
vitae  sane  miserrimae  et  aerumnis  tantis  finem  im- 
ponit. — Nonnunquam  ascites  cum  tynipanitide  in- 
testinali conjungitur,  et  malum  exasperat.  Praeter 
hanc  pneumatosin  entericam  abdominalis  quoque,  li- 
cet longe  rarius,  locum  habet,  in  qua  fluida  elastica 
in  ipsius  cavi  abdominis  haerent.  Ad  hepatis  partem 
convexam  bullas  copiosas,  ad  ipsam  fellis  vesiculam 
aere  impletas  culter  anatomicus  detexit,  ex  quibus 
diruptis  eidem  abdominis  in  cavum  via  patebat.  Ce- 
lebris PaTisiensium  medicus  in  ventre  mulieris  valde 
extenso,  aquarum  fluctuationem  se,  alio  cum  medico, 
persensisse  autumans,  paracentesin  abdominis  fieri 
alteram  in  diem  constituit.  Convenientes  vero  hunc 
in  finem  medici  omnem  ventris  tumorem,  quin  ulla 
evacuatio  notabilis  praecessisset,  quasi  subito  collap- 
sum admirati  sunt.  Ex  foerainae  tympaniticae  aperto 
abdomine,  aerem  cum  sibillo  exiisse,  ventremque  il- 
lico  subsedisse  P.  Frank  observavit.  Quare  minime 
dubitandum,  quin  vel  absque  laesione  tubi  cibarii, 
aut  integumentorum  externorum  aer  in  ipso  abdomi- 
nis cavo  evolvi  possit.  — Maximi  sane  momenti  est 
pneumatosin  intestinalem  ab  ascite  discernere,  quam- 
vis hoc  saepenumero  magnis  connexum  et  implicitum 
sit  difficultatibus.  In  pneumatosi  intestinali,  ut  jam 
supra  dictum,  ventris  tumor  cum  utriusque  manus 

vola  sustentatus  et  quasi  ponderatus  ascite  longe  levior 
est,  nec  ipse  aeger  gravedine  se  premi  queritnr ; visce- 
rum autem  obstructio,  quae  plerumque  in  tympanitide 
perenni  occurrit,  aut  faecum  plurimarum  in  intesti- 
nis praesentia  signum  hoc  utique  elidit.  Urinae  se- 
cretio in  tympaniticis  quidem  haud  imminuta  nec 
lotium  turbidum  vel  nimis  tinctnm  esse  videtur,  uti 
in  ascite  lieri  solet,  subinde  tainen  res  longe  aliter 
se  habet,  ita  ut  in  pneumatosi  intestinali  urina  parca, 
turbida,  fere  brunea,  in  ascite  autem  multa,  lim- 
pida, aquosa  exseratur.  Ventris  tumor  aegro  supino 
quidem  in  tympanitide  perenni  neutiquam  subsidet, 
nec  ad  inferiora  versus  dirigitur;  sed  ubi  in  ascite 
collectionis  serosae  magna  copia  adest,  vel  aqua  in 
saccis  vel  cavitatibus  morbosis  haeret  et  hoc  signum 
nil  valet.  Pulsum  in  tympanitide  pleniorem  atque 
duriorem  esse,  quam  in  ascite,  neutiquam  constat, 
quinimo  in  ultimo  hoc  morbo  pulsus  aliquando  vi- 
brantes, plenosque  observavit  P.  Frank,  nec  alvi  per- 
tinax obstructio  sola  signum  diagnosticum  constituit, 
nec  denique  ventris  percussi  sonus,  et  fluctuationis 
defectus  nubila  dispergunt,  cum  ille  et  in  ascite, 
imprimis  ventre  valdopere  extenso,  nonnunquam, 
quamvis  obscurus,  percipiatur,  hic  in  pneumatosi  in- 
testinali ipsa  subinde  absit.  Praeterea  ascite  jam 
ad  summum  fastigium  evecto,  aquis  in  sacois  vel  hy- 
datidibus  haerentibus,  peritoneo  simul  degenerato, 
vel  ipsa  fluctuatio  percipi  nequit.  Ex  his,  quae  huc 
usque  dicta  sunt,  facile  emanat,  nonnisi  omnium  sig- 
norum inter  se  collatorum  ratione,  praecipue  autem 
ortu  et  totius  morbi  decursu  diagnosin  ancipitem  et 

fallacem  confirmari  posse.  Quae  in  curanda  pneu- 

I 

matosi  ventriculi  a nobis  proposita  sunt,  et  in  ente- 
rica locum  habent.  Attamen  haud  negandum,  quin 
majoribus  implicitum  sit  difficultatibus,  malum  hoc 
victricibus  armis  debellare.  In  omni  tympanitide 
alvi  purgatio  ante  omnia  requiritur.  Fortiora  autem 
purgantia,  sic.  dicta  drastica,  tantum  absunt,  ut  opem 
ferant  exoptatam,  ut  potius  majori  adhuc  irritationi 
ansam  praebendo  vel  inflammationem  intestinalem 
excitare  queant.  Quapropter  praeferenda  sunt  laxan- 
tia mitiora,  v.  gr.  infusum  sennae  compositum  cum 
sale  amaro  et  spiritu  sulphurico  aethereo.  Magis  ad- 
huc excellit  oleum  Ricini.  Si,  ut  jam  supra  dictum, 
malum  in  intestinis  crassis  sedem  collocatam  habet, 
enemata  ex  oleo  lini,  vel  ex. infuso  chamomillae,  asa 
foetida  parata  adhibenda  sunt.  Ad  usum  externum 
frictiones  ex  remediis  aromaticis  antispasmodicis, 
oleis  pinguibus  junctis  recommandantur.  P.  Frank 
et  alii  auctores  aquam  frigidam  omnibus  remediis 
praeferunt,  quae  cum  ad  usum  internum  tum  exter- 
num adhibetur.  Sic  jam  Hippocrates  urceos  aquae 
, frigidae  triginta  effundi  jussit  supra  corpus  mulieris 
robustae,  quae  a sumpto  medicamine  ventre  tumue- 
rat cum  dolore,  dyspnoea,  animi  consternatione,  vo- 
mitu. Quinquies  ea  mortua  videbatur,  sed  ab  affu- 
sione frigida  sublevata  est.  Malo  ad  summum  fasti- 
gium evecto  paracentesis  abdominis  non  sempcr  ta- 
men fausto  eventu  facta  est. 


V.  Physometra. 

Variis  ex  causis  pneumatosis  uterina  enascitur. 

Pertinent  hic  imprimis  abortus,  grandes  uteri  hae- 
morrhagiae, placentae  diutius  in  cavo  uteri  retenta 
portio;  grumus  sanguinis  putrefactus;  uteri  prolapsus, 
distorsio,  fluor  albus,  ulcera  venerea,  morbose  irri- 
tata uteri  superficies.  Interdum  e recto,  vel  colo  in- 
testinis uterique  pariete  posteriori  concretis,  exesis, 
gas  in  uteri  cavum  proficiscitur.  In  quovis  autem 
casu  secundum  P.  Frank  tumor  ac  tensio  in  regione 
hypogastrica  elastica,  a percussione  sonora,  ardor, 
dolor  rodens  et  pungens,  versus  inguina  vaginamque 
tendens,  interdum  sitis,  horripilatio,  febricula  ad  ves- 
peram aucta,  anxietatesque  oriuntur.  Post  flatuum 
explosionem  tumor  hypogastrii  imminuitur;  iisdem 
per  dies  suppressis,  mox  denuo  augetur.  Levitas 
uteri,  unius  manus  cuin  digito  explorati,  alterius  vero 
cum  apice  ad  fundum  et  exterius  perculsi  differen- 
tiam pneuinatosis  uterinae  a graviditate  aliquando 
constituet,  et  quando  abdomen,  ab  ascite  necdum 
completo,  sub  decubitu  mulieris  quodammodo  subsi- 
det  atque  mollescit,  contrarium  cum  utero  tympani- 
tico locum  habet.  Non  pauca  pneumatosis  uteri- 
nae, ex  menstruis  subito  suppressis  exempla  sunt. 
Virginem,  haemorrhoidibus  pridem  subjectam,  his 
suppressis  in  gravissimam  pneiunatosin,  cuicunque 
remedio  rebellem  incidisse,  et,  cum  sanguis  iterum 
ex  ano  fluxisset,  etsi  non  multus,  a morbo  in  inte- 
grum restitutam  esse  legimus.  — 

VI.  Aer  in  sanguine. 

Bullas  aerias  non  solum  in  sanguine  hominum 
qui  statui  putrido  succubuere,  ubi  humorum  dissolutio 

et  decompositio  praevalere  videtur,  verum  etiam  in 
illis,  qui  morbo  acutissimo  obiere,  esse  inventas,  jam 
supra  diximus.  Post  venaesectiones  largiori  manu 
repetitas,  post  grandes  haernorrhagias  subinde  similia 
occurrunt.  Lieutaud  J)  se  bis  in  vasis  cerebralibus 
aerias  has  bullas  insignis  quidem  magnitudinis  con- 
spexisse affirmat,  quarum  evolutio  non  absque  omni 
ratione  huic  causae  adscribi  potest.  In  venis  eorum, 
qui  capitis  poenam  luerant,  Hallerus 1  2)  hanc  aeris  in 
sanguine  evolutionem  ab  humorum  putrescentia  de- 
rivat, Davy  3)  autem  hanc  putrescentiam  non  ubique 
accusandam  esse  opere  suo  praestantissimo  meridiana 
luce  clarius  edocuit.  Nysten  4)  in  eandem  descen- 
dens sententiam  saepenumero  bullas  sanguinis  aerias 
in  hominibus  acutissimo  morbo  peremtis,  quin  major 
sanguinis  jactura  adesset,  invenisse  asserit.  Fodere 
propriis  observationibus  nixus,  eandem  sequitur  sen- 
tentiam. Veteres  auctores,  ut  Redi,  Camerarius,  Lan- 
cisi,  Bichat  in  eo  conveniebant,  lias  bullas  aerias  in 
sanguinis  canali  inventas  post  morbos  acutissimos 
mortis  esse  causam.  At  experimenta  a celeberrimo  Nys- 
ten instituta  nos  edocent,  tantum  abesse,  ut  aeris 
quaedam  copia  animalium  venis  injecta  mortem  cau- 
saret,  ut  potius  brevi  temporis  spatio  interposito,  ani- 

1)  Hist.  anat,  medie,  ed.  Schlegel.  Vol.  2.  Lib,  3. 
Observ.  74.  75. 

2)  Element.  Phys,  Tora.  3.  pag.  338  cf.  Toni,  2.  pag.  S9. 

3)  Observat,  ou  air  foimd  in  the  Pleura  in  a case  of 

Pneumothorax  ete,  P.  2.  1823. 

4)  Recherches  de  physiolog.  et  de  chimie  pathol.  Pa- 
ris 1811. 

mal,  tanquam  nil  passum,  sanitate  gauderet  perfecta. 
Emanat  aulem  ex  his  experimentis:  I.  Aerem  atmoS- 

phaericum  venae  animalis  viventis  injectum  solum- 
modo mortem  causare  distensione  et  expansione  vio- 
lenta ventriculi  cordis  dextri,  ita,  ut  sanguinis  in 
pulmones  transitui  impedimenta  objiciciat.  IT.  Ma- 
jorem tantum  aeris  venis  injectam  quantitatem  leti- 
feram esse,  praesertim,  si  vi  quadam  ille  injiciatur, 
minorem  autem  copiam  praeter  leves  affectiones 
symptomata  ominosa  neutiqnara  provocasse.  III.  Ae- 
rem atmosphaericum  venis  injectum  nullibi,  sicuti 
Bicliat  existimaverit  in  arteriis  inventura  esse.  IV.Ma- 
jorem  aeris  quantitatem  arteriis  ipsis  injectam  cere- 
bri paralysi  enecare,  vita  organica  per  temporis  adhuc 
intervallum  quoddam  superstite. 


E P I L ()  G U S. 


At  jam  dissertationis  finem  imponens,  nil  magis 
in  votis  me  habere,  libere  profiteor,  quam  ut  viri, 
non  minus  doctrina  excellentes,  quam  usu  et  expe- 
rientia incliti,  quae  limitibns  angustis  coarctari  ne- 
quit, fusius  et  uberius  tractent.  Quippe  opere  cele- 
beirirni  P.  Frank,  qui  vir  gloriam  sibi  hercle  aere 
perenniorem  comparaverat,  excepto,  nullum  fere  ex- 
stat, quod  omnem  morbi  hujus  compagem  contineat. 


VITAE  CURRICULUM. 


Ego  Liiboyicus  Nohl,  confessioni  evangelicae 
addictus,  Barmen  die  XXVI.  Augusti  MDCCCVI 
patre  C.  Nohl,  matreque  Elisa,  e stirpe  Vernoh, 
adhuc  vivos  pieque  colendis,  natus  sum.  Primis, 
quibus  aetas  puerilis  imbui  solet,  litterarum  ele- 
mentis imbutus,  Gymnasium,  quod  Cliviae  florei 
adii,  unde  biennio  praeterlapso  Tremoniam  pro- 
fectus, ibique  per  annum  moratus,  maturitatis 
testimonio  instructus  Bonnam  me  contuli.  A 
Cei.  Noggeratb  t.  t.  Rectore  Magnifico  civium 
academicorum  et  a Cei.  Nasse  t.  t.  Decano  me- 
dicinae studiosorum  numero  adscriptus  per  tria 
semestria  tam  philosophorum,  quam  medicorum 
ordinis  professorum  praelectiones  frequentavi 
hasce:  Logicen  Cei.  van  Calker,  Physicen  ex- 
perimentalem  Cei.  a Miinchow,  Chemiam  expe- 
rimentalem  Cei.  Biscboff,  Botanicen  Cl.  Nees  ab 
Esenbeek  sen.  me  docuerunt.  De  osteologia, 
syndesmologia  et  anatomia  generali  Cei.  Webcr, 
de  anatomia  speciali  Cei.  Mayer  (utroque  Cei. 
Duce  ad  dissecanda  cadavera  usus)  de  pbysiolo- 


gia,  de  medicinae  methodologia  et  enthelminthis 
Cei.  Mulier  audivi.  Tum  almam  litterarum  se- 
dem Heidelbergensem  petii  et  a Cei.  Rolshirt,  Rec- 
tore Magnifico  inter  cives  academicos  receptus, 
praelectionibus  interfui  hisce:  De  anatomia  patho- 
logica et  physiologia  Cei.  Tiedeinann,  de  psyclio- 
logia  Cei.  Umbreit,  de  zoologia  Cei.  Leukhardt, 
de  mineralogia  Cei.  Leonhard,  de  pathologia  et 
therapia  generali  et  speciali  Cei.  Puchelt,  de 
chirurgia,  universali  nec  non  de  arte  operationes 
instituendi  Cei.  Chelius,  de  arte  obstetricia  Cei. 
INfaegele.  Praeterea  in  clinico  medico  duce  Cei.  Pu- 
chelt, in  clinico  chirurgico  et  oplithalmiatrico  duce 
Cei.  Chelius,  in  clinico  obstetricio  Cei.  ISaegele,  qui 
etiam  artem  operationes  obstetricias  perficiendi 
me  docuit,  usus  sum.  Annis  duobus  post  al- 
mam Musarum  sedem  Berolinensem  adii ; ibi  que 
a viro  lll.  Marheinecke,  t.  t.  Rectore  Magnifico, 
civibus  academicis  et  ab  lll.'  Rudolphi,  t.  t.  me- 
dicorum gratiosi  ordinis  Decano,  maximae  spec- 
tabili medicinae  studiosis  sum  adseriptus.  Exer- 

Jam  tentaminibus,  cum  philosophico  tum 
medico  atque  examine  rigoroso  rite  superatis} 


spero,  fore,  ut  dissertatione  thesibus  palam  de- 
fensis, summi  in  utraque  medicina  honores  mihi 
concedantur.  . 


THESES  DEFENDENDAE. 


i. 

Aer  nimis  calidus  graviora  affert  mala, 
quam  nimis  frigidus. 

II. 

Partes  corporis,  quo  sublimiori  gaudent  vitae 
gradu,  eo  rarius  inf  animatione  corripiuntur. 

III. 

Interdum  medico  jus  necis  competit. 

IV. 

Torsio  arteriarum  non  nisi,  in  minoribus 
vasis  adhibenda. 

V. 

Causa  proxima  hydropis  adhuc  incognita . 

